|  |
| --- |
| Številka: 007-350/2020/7 |
| Ljubljana, 1. 12. 2020 |
| EVA: 2020-2130-0056 |
| **GENERALNI SEKRETARIAT VLADE REPUBLIKE SLOVENIJE****ipp.gsv@gov.si** |
| **ZADEVA: Uredba o dopolnitvah Uredbe o načinu ugotavljanja pogojev in meril za dodelitev investicijskih spodbud ter pogojev za strateško investicijo – predlog za obravnavo** |
| **1. Predlog sklepa vlade:** |
| Na podlagi sedmega odstavka 4. člena in tretjega odstavka 5. člena Zakona o spodbujanju investicij (Uradni list RS, št. 13/18) ter za izvrševanje 3. člena Zakona o interventnih ukrepih za omilitev in odpravo posledic epidemije COVID-19 (Uradni list RS, št. 80/20 in 152/20 – ZZUOOP) je Vlada Republike Slovenije na .... seji dne .... sprejela naslednji sklep:Vlada Republike Slovenije je izdala Uredbo o dopolnitvah Uredbe o načinu ugotavljanja pogojev in meril za dodelitev investicijskih spodbud ter pogojev za strateško investicijo in jo objavi v Uradnem listu Republike Slovenije.  dr. Božo Predalič generalni sekretarPREJMEJO:* Ministrstvo za gospodarski razvoj in tehnologijo,
* Ministrstvo za finance,
* Služba Vlade RS za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Jernej Salecl, v. d. generalnega direktorja Direktorat za internacionalizacijo, podjetništvo in tehnologijo, Ministrstvo za gospodarski razvoj in tehnologijo,
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:**  Dopolnitve uredbe so potrebne za izvrševanje 3. člena Zakona o interventnih ukrepih za omilitev in odpravo posledic epidemije COVID-19 (Uradni list RS, št. 80/20 in 152/20 – ZZUOOP), ki je za določen čas, t.j. do 30. junija 2021, znižal nekatere izmed pogojev za dodelitev investicijskih spodbud ter za opredelitev investicije, ki bistveno prispeva k razvoju slovenskega gospodarstva, določenih v Zakonu o spodbujanju investicij (Uradni list RS, št. 13/18), s ciljem podpore ohranitve čim večjega števila delovnih mest v gospodarskih družbah v času negotovih razmer zaradi posledic COVID-19 ter s ciljem spodbujanja investicij, ki ustvarjajo višjo dodano vrednost. Navedeni interventni zakon je znižal pogoje, ki se nanašajo na:- minimalno število novo ustvarjenih delovnih mest (npr. zadostuje že samo ohranitev obstoječih delovnih mest), kar vpliva tudi na pogoj minimalnega število visokokvalificiranih novo ustvarjenih delovnih mest, ter- minimalno vrednost investicije.Omenjenim spremenjenim pogojem za dodelitev investicijskih spodbud in za opredelitev investicije, ki bistveno prispeva k razvoju slovenskega gospodarstva, je potrebno do 30. junija 2021 prilagoditi merila in njihovo ovrednotenje za dodelitev spodbud z novo Prilogo 2, ki je sestavni del te uredbe, saj število točk na osnovi ocenjevanja po posameznih merilih vpliva tako na presojo, ali so pogoji za dodelitev investicijskih spodbud izpolnjeni, kot tudi na samo višino investicijske spodbude.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | **DA**/NE |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice  | DA/**NE** |
| č) | gospodarstvo, zlasti mala in srednja podjetja ter konkurenčnost podjetijGospodarske družbe z investicijami utrjujejo svoj položaj v domačem in tujem gospodarskem prostoru. Ker so omenjene investicijske spodbude namenjene sofinanciranju naložb v opredmetena in neopredmetena osnovna sredstva pri vzpostavitvi nove gospodarske družbe, pri širitvi zmogljivosti družbe, pri uvedbi izdelave novih proizvodov ali pri bistveni spremembi proizvodnega procesa, tako pripomorejo k rasti in razvoju gospodarske družbe ter tudi najmanj k ohranjanju obstoječega števila zaposlenih. Nižji pogoji za pridobitev investicijskih spodbud z vidika minimalne vrednosti investicij in z vidika vsaj ohranitve obstoječih delovnih mest bodo gospodarske družbe spodbudile, da tudi v negotovih COVID-19 časih investirajo, prav tako bo tudi več malih in srednje velikih podjetij, katerih investicije so večinoma nižjih vrednosti, lahko pridobilo spodbude.  | **DA**/NE |
| d) | okolje, vključno s prostorskimi in varstvenimi vidiki | DA/**NE** |
| e) | socialno področjeInvesticije podjetij bodo omogočile najmanj ohranitev zaposlenih ter s tem manjšo brezposelnost ter s tem boljši socialni položaj ljudi. | **DA**/NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| **7.a Predstavitev ocene finančnih posledic nad 40.000 EUR:** Sredstva za izvajanje predlagane dopolnjene uredbe se zagotavljajo v finančnem načrtu ministrstva, pristojnega za gospodarstvo. Pravice porabe so bile z Rebalansom proračuna RS za leto 2020 in v Sprejetem proračunu RS za leto 2021 načrtovane v finančnem načrtu ministrstva, pristojnega za gospodarstvo, in sicer: * 7.887.720,60 EUR za leto 2020 in 15.032.891,00 EUR za leto 2021 na proračunski postavki 534310 – Spodbujanje investicij, in sicer za dodeljevanje subvencij za investicije.

Razpoložljive proste pravice porabe na navedenem evidenčnem projektu 2130-20-0002 so v letu 2020 še v višini 1.884.600,00 EUR, v letu 2021 pa v višini 13.032.891,00 EUR. Preostale pravice porabe so se že zagotovile za naslednja projekta:* 2130-20-0009 Tovarna prihodnosti TPV Brezina, in sicer za leto 2020: 4.500.000,00 EUR ter za leto 2021: 2.000.000,00 EUR, ter
* 2130-19-9033 Modularni nizkoenergetski montažni objekti (REM), in sicer za leto 2020: 1.503.120,35 EUR.
 |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| 2130 – Ministrstvo za gospodarski razvoj in tehnologijo | 2130-20-0002 - Spodbujanje investicij | 534310 –Spodbujanje investicij | 1.884.600 EUR | 13.032.891 EUR |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
| **SKUPAJ** |  |  |
|  |
| **7.b Predstavitev ocene finančnih posledic pod 40.000 EUR:**/ |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
|  |
| (Če je odgovor DA, navedite:Datum objave: V razpravo so bili vključeni: Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani ter razlogi za neupoštevanje:Poročilo je bilo dano………Javnost je bila vključena v pripravo gradiva v skladu z Zakonom o …., kar je navedeno v predlogu predpisa. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
|  **Zdravko Počivalšek** **minister** |

Prilogi:

* Priloga 1: Predlog Uredbe o dopolnitvah Uredbe o načinu ugotavljanja pogojev in meril za dodelitev investicijskih spodbud ter pogojev za strateško investicijo
* Priloga 2: Obrazložitev

Priloga 1

 **PREDLOG**

**(EVA 2020-2130-0056)**

Na podlagi sedmega odstavka 4. člena in tretjega odstavka 5. člena Zakona o spodbujanju investicij (Uradni list RS, št. 13/18) ter za izvrševanje 3. člena Zakona o interventnih ukrepih za omilitev in odpravo posledic epidemije COVID-19 (Uradni list RS, št. 80/20 in 152/20 – ZZUOOP) Vlada Republike Slovenije izdaja

**UREDBO**

**o dopolnitvah Uredbe o načinu ugotavljanja pogojev in meril za dodelitev investicijskih spodbud ter pogojev za strateško investicijo**

1. **člen**

V Uredbi o načinu ugotavljanja pogojev in meril za dodelitev investicijskih spodbud ter pogojev za strateško investicijo (Uradni list RS, št. 47/18) se za 11. členom doda novo poglavje »III.a POSEBNE DOLOČBE« in nova, 11.a in 11.b člen, ki se glasita:

»11.a člen

(ohranitev obstoječih delovnih mest in socialni vidik investicije)

1. Ne glede na določbo petega odstavka 8. člena te uredbe se socialni vidik investicije presoja glede na:
* ohranitev obstoječih delovnih mest ali število novoustvarjenih delovnih mest,
* ohranitev obstoječih delovnih mest ali število novoustvarjenih visokokvalificiranih delovnih mest in
* učinke investicije na skladni regionalni razvoj.
1. Za ugotavljanje ohranitve števila obstoječih delovnih mest iz prejšnjega odstavka se uporabijo podatki o povprečnem številu zaposlenih zadnjih dvanajst mesecev pred oddajo vloge v prejemniku spodbude.

11.b člen

(merilo ohranitve obstoječih delovnih mest in merilo vrednosti investicije)

(1) Pri odločanju o dodelitvi in višini spodbude se poleg meril iz prvega odstavka 10. člena te uredbe upošteva tudi merilo ohranitve obstoječih delovnih mest.

(2) Ne glede na določbo drugega odstavka 10. člena so merila za dodelitev spodbud iz 1., 2. in 3. točke prvega odstavka 10. člena podrobneje ovrednotena v prilogi 2, ki je sestavni del te uredbe.«.

**PREHODNI IN KONČNA DOLOČBA**

1. **člen**

(1) Novi 11.a in 11.b člen ter priloga 2 se uporabljajo do 30. junija 2021, v tem času pa se ne uporabljajo 1., 2. in 3. točka priloge Uredbe o načinu ugotavljanja pogojev in meril za dodelitev investicijskih spodbud ter pogojev za strateško investicijo (Uradni list RS, št. 47/18).

(2) Vloge za dodelitev spodbud, ki so bile vložene po uveljavitvi Zakona o interventnih ukrepih za omilitev in odpravo posledic epidemije COVID-19 (Uradni list RS, št. 80/20 in 152/20 – ZZUOOP), se obravnavajo v skladu z merili, določenimi v tej uredbi.

1. **člen**

Ta uredba začne veljati naslednji dan po objavi v Uradnem listu Republike Slovenije.

Št.

Ljubljana,

EVA 2020-2130-0056

Vlada Republike Slovenije

 Janez Janša

 predsednik

PRILOGA 2

1. **Ohranitev obstoječih delovnih mest ali število novoustvarjenih delovnih mest**
2. v predelovalni dejavnosti:

|  |  |
| --- | --- |
| ohranitev števila obstoječih delovnih mest  | 1 točka |
|  |  |
| število novoustvarjenih delovnih mest: |  |
| od 1 do 9 | 2 točki |
| od 10 do 49  | 4 točke |
| od 50 do 99  | 6 točk |
| od 100 do 199  | 8 točk |
| 200 in več | 10 točk |

1. v storitveni dejavnosti:

|  |  |
| --- | --- |
| ohranitev števila obstoječih delovnih mest  | 1 točka |
|  |  |
| število novoustvarjenih delovnih mest: |  |
| od 1 do 9 | 2 točki |
| od 10 do 19  | 4 točke |
| od 20 do 39  | 6 točk |
| od 40 do 79  | 8 točk |
| 80 in več | 10 točk |

1. v razvojno-raziskovalni dejavnosti:

|  |  |
| --- | --- |
| ohranitev števila obstoječih delovnih mest | 1 točka |
|  |  |
| število novoustvarjenih delovnih mest: |  |
| od 1 do 2 | 2 točki |
| od 3 do 9  | 4 točke |
| od 10 do 19  | 6 točk |
| od 20 do 39  | 8 točk |
| 40 in več | 10 točk |

1. **Ohranitev obstoječih delovnih mest ali število novoustvarjenih visokokvalificiranih delovnih mest**
2. v predelovalni dejavnosti:

|  |  |
| --- | --- |
| ohranitev števila obstoječih delovnih mest | 1 točka |
|  |  |
| število novoustvarjenih visokokvalificiranih delovnih mest: |  |
| od 1 do 4 | 2 točki |
| od 5 do 9  | 4 točke |
| od 10 do 14  | 6 točk |
| od 15 do 19  | 8 točk |
| 20 in več | 10 točk |

1. v storitveni in razvojno-raziskovalni dejavnosti:

|  |  |
| --- | --- |
| ohranitev števila obstoječih delovnih mest | 1 točka |
|  |  |
| število novoustvarjenih visokokvalificiranih delovnih mest: |  |
| od 1 do 2 | 2 točki |
| od 3 do 9  | 4 točke |
| od 10 do 14  | 6 točk |
| od 15 do 19  | 8 točk |
| 20 in več | 10 točk |

1. **Vrednost investicije**
2. v predelovalni dejavnosti (v EUR brez DDV):

|  |  |
| --- | --- |
| od 1.000.000 do 5.999.999  | 4 točke |
| od 6.000.000 do 11.999.999  | 6 točk |
| od 12.000.000 do 39.999.999  | 8 točk |
| 40.000.000 in več | 10 točk |

1. v storitveni in razvojno-raziskovalni dejavnosti (v EUR brez DDV):

|  |  |
| --- | --- |
| od 500.000 do 999.999  | 4 točke |
| od 1.000.000 do 1.999.999  | 6 točk |
| od 2.000.000 do 19.999.999  | 8 točk |
| 20.000.000 in več | 10 točk |

**Priloga 2**

**Obrazložitev**

1. **Predstavitev pravne podlage**

Pravna podlaga za izdajo Uredbe o načinu ugotavljanja pogojev in meril za dodelitev investicijskih spodbud ter pogojev za strateško investicijo (Uradni list RS, št. 47/18; v nadaljnjem besedilu: uredba) je Zakon o spodbujanju investicij (Uradni list RS, št. 13/18; v nadaljnjem besedilu: ZSInv), ki v sedmem odstavku 4. člena določa, da vlada z uredbo podrobneje določi ugotavljanje izpolnjevanja pogojev za dodelitev spodbude, ter v tretjem odstavku 5. člena določa, da vlada z uredbo podrobneje določi merila za dodelitev spodbud.

Ker so se z uveljavitvijo Zakona o interventnih ukrepih za omilitev in odpravo posledic epidemije COVID-19 (Uradni list RS, št. 80/20 in 152/20 – ZZUOOP; v nadaljnjem besedilu: ZIUOOPE), ki s 3. členom spreminja nekatere pogoje iz 4. člena ZSInv za dodelitev investicijskih spodbud in nekatere pogoje za opredelitev investicije, ki bistveno prispeva k razvoju slovenskega gospodarstva, spremenili minimalni pogoji z vidika števila novoustvarjenih delovnih mest oziroma je bil uveden pogoj ohranitve obstoječih delovnih mest ter minimalni pogoji z vidika vrednosti investicij, je za izvrševanje navedenih sprememb treba dopolniti tudi uredbo.

1. **Obrazložitev razlogov za pripravo predloga Uredbe o dopolnitvah Uredbe o načinu ugotavljanja pogojev in meril za dodelitev investicijskih spodbud ter pogojev za strateško investicijo**

Navedenim spremenjenim pogojem za dodelitev investicijskih spodbud je treba prilagoditi merila za dodelitev spodbud in njihovo ovrednotenje v novi prilogi 2, ki je sestavni del te uredbe, saj število točk na podlagi ocenjevanja po posameznih merilih vpliva tako na presojo, ali so pogoji za dodelitev investicijskih spodbud izpolnjeni (v skladu s 5. točko prvega odstavka 4. člena ZSInv ter 8. členom uredbe), kot tudi na samo višino investicijske spodbude (v skladu s tretjim odstavkom 10. člena uredbe).

1. **Vsebinska obrazložitev predlaganih rešitev**

**K 1. členu**

Ta člen uredbe določa dopolnitev uredbe z novim poglavjem »III.a POSEBNE DOLOČBE«, ki vključuje dva nova člena.

Novi 11.a člen določa, da se socialni vidik investicije pri ugotavljanju vpliva na regije presoja na podlagi meril, ki vključujeta ohranitev števila obstoječih delovnih mest. To pomeni, da se za presojo socialnega vidika investicije upoštevata merili iz 1. in 2. točke priloge 2 namesto merili iz 1. in 2. točke priloge.

Novi člen pojasnjuje tudi, kako se ugotavlja ohranitev števila obstoječih delovnih mest, in sicer se število obstoječih delovnih mest ugotovi na podlagi podatkov o povprečnem številu zaposlenih zadnjih dvanajst mesecev pred oddajo vloge v prejemniku spodbude.

Novi 11.b člen določa, da se pri ocenjevanju investicij upošteva tudi merilo ohranitve obstoječih delovnih mest.

Novi člen določa tudi, da sta merilo ohranitve obstoječih delovnih mest in merilo vrednosti investicij za dodelitev spodbud iz 1., 2. in 3. točke prvega odstavka 10. člena uredbe podrobneje ovrednoteni v novi prilogi 2.

V prilogi 2 so navedena merila pod točko 1, 2 in 3, katerih poimenovanje in ovrednotenje sta prilagojena z ZIUOOPE določenemu minimalnemu pogoju najmanj ohranitve obstoječih delovnih mest ali nižjemu številu novoustvarjenih delovnih mest ter številu novoustvarjenih visokokvalificiranih delovnih mest, kot jih določata 1. in 2. točka priloge k uredbi. Pri merilu pod točko 3 priloge 2 sta v primerjavi z merilom pod točko 3 v prilogi prilagojeni (znižani) le zgornja meja drugega razreda in spodnja meja tretjega razreda.

Podrobnejša obrazložitev meril iz priloge 2:

Pri merilu »ohranitev obstoječih delovnih mest ali število novoustvarjenih delovnih mest« se na začetku lestvice točkovanja dodata dva razreda, in sicer:

– prvi razred »ohranitev števila obstoječih delovnih mest« – če se v okviru investicije najmanj ohrani število obstoječih delovnih mest (1 točka), ter

– pod »število novoustvarjenih delovnih mest« drugi razred – če se ustvari najmanj eno delovno mesto, a je število novoustvarjenih delovnih mest še vedno manjše od števila, določenega v 2. točki prvega odstavka 3. člena ZIOUUPE (od 1 do 9 v predelovalni in storitveni dejavnosti, od 1 do 2 v razvojno-raziskovalni dejavnosti) (2 točki).

Spodnja meja v tretjem razredu se začne s številom novoustvarjenih delovnih mest, določenim v 2. točki prvega odstavka 3. člena ZIOUUPE (od 10 v predelovalni in storitveni dejavnosti, od 3 v razvojno-raziskovalni dejavnosti), zgornja meja v tretjem razredu pa ostaja enaka zgornji meji prvega razreda 1. točke priloge; enako je tudi število točk (4 točke).

Drugi razredi z vidika spodnje in zgornje meje ter števila točk ostajajo enaki kot v prilogi.

Pri merilu »ohranitev obstoječih delovnih mest ali število novoustvarjenih visokokvalificiranih delovnih mest« se na začetku lestvice točkovanja dodata dva razreda, in sicer:

– prvi razred »ohranitev števila obstoječih delovnih mest« – če se v okviru investicije najmanj ohrani število obstoječih delovnih mest (1 točka), ter

– pod »število novoustvarjenih visokokvalificiranih delovnih mest« drugi razred, če se ustvari najmanj eno visokokvalificirano delovno mesto, a je število novoustvarjenih visokokvalificiranih delovnih mest manjše, kot je določeno v dosedanjem prvem razredu točke 2 priloge (od 1 do 4 v predelovalni dejavnosti, od 1 do 2 v storitveni in razvojno-raziskovalni dejavnosti) (2 točki).

Drugi razredi z vidika spodnje in zgornje meje ter števila točk ostajajo enaki kot v prilogi.

Pri merilu »vrednost investicije« se v primerjavi s 3. točko priloge le-ta razlikuje v zgornji meji drugega razreda (namesto 14.999.999 je 11.999.999 v predelovalni dejavnosti, namesto 2.999.999 je 1.999.999 v storitveni in razvojno-raziskovalni dejavnosti) ter v spodnji meji tretjega razreda (namesto 15.000.000 je 12.000.000 v predelovalni dejavnosti, namesto 3.000.000 je 2.000.000 v storitveni in razvojno-raziskovalni dejavnosti).

Drugi razredi z vidika spodnje in zgornje meje ter število točk po posameznih razredih ostajajo enaki kot v prilogi.

**K 2. členu**

Ta člen določa, da se novi 11.a člen in 11.b člen ter priloga 2 uporabljajo do 30. junija 2021, v tem času pa se ne uporabljajo 1., 2. in 3. točka priloge uredbe.

Člen določa tudi, da se vloge za dodelitev spodbud, ki so bile vložene po uveljavitvi ZIUOOPE, obravnavajo v skladu z merili, določenimi v tej uredbi.

**K 3. členu**

V 3. členu je določen začetek veljavnosti te uredbe. Ta uredba začne veljati naslednji dan po objavi v Uradnem listu Republike Slovenije.